Tarik Aku Ke Syurga

Tarik Aku Ke Syurga ialah sebuah drama televisyen Malaysia 2022 arahan Malek Rahman, dibintangi oleh Zul Ariffin, Nelissa Nizam, Izzendra dan Keith Foo. Diadaptasi dari novel 2020 bertajuk sama karya Haitun Kamarazaman, siri ini memulakan tayangan perdana di Slot Samarinda, TV3 bermula 23 Jun 2022 menggantikan Kerana Aku Isteri Bidaan.

Siri drama ini juga turut ditayangkan menerusi laman penstriman IQIYI pada 1 jam akhir selepas siaran TV percuma, 48 jam kemudian.

Sinopsis 
Zamri (Zul Ariffin) ialah seorang perunding hartanah yang berjaya dan sudah memiliki syarikat perunding hartanah di Kuala Lumpur pada usia muda. Zamri ialah anak tunggal kepada Haji Murad dan Hajah Raudhah. Sebagai anak tunggal, Haji Murad dan Hajah Raudhah sangat menitik-beratkan pendidikan agama dalam hidup Zamri dari kecil. Malahan, Hajah Raudhah merupakan pakar motivasi yang sangat berpengaruh. 

Sayangnya, Zamri yang dilihat sebagai anak baik di depan mata orang tuanya, tidak mengamalkan gaya hidup yang sihat di Kuala Lumpur. Zamri terdedah dengan dunia hidup berpeleseran, hanyut dengan bisikan dan hasutan syaitan. Akhirnya, tembelang Zamri pecah apabila ibunya, Hajah Raudhah terjumpa gambar-gambarnya ketika bersosial di kelab malam.

Hajah Raudhah memberikan dua pilihan kepada Zamri, sama ada menikahi gadis pilihan ibunya ataupun disingkirkan dari terus menjadi anaknya. Walaupun tidak rela, Zamri menikahi Zuria (Nelydia Senrose) kerana ingin mendapatkan kemaafan daripada orang tuanya. Malangnya bagi Zara, satu persatu rahsia gelap Zamri terbuka kepadanya selepas bergelar isteri. Bersediakah mereka berhadapan dengan pelbagai dugaan itu?

Pelakon

Pelakon utama 
 Zul Ariffin sebagai Zamri
 Nelissa Nizam sebagai Zara Adelia
 Izzendra sebagai Natasha
 Keith Foo sebagai Shawn

Pelakon pembantu 
 Lisdawati sebagai Hajah Raudah
 Khairil Anwar Aman sebagai Haji Murad
 Aleeza Kasim sebagai Datin Maria
 Esma Daniel sebagai Dato Azman
 Zila Bakarin sebagai Hajah Jamilah
 Mahmud Ali Bashah sebagai Haji Nizam
 Hafreez Adam sebagai Kashaf
 Nada Nursyuhada sebagai Che Pah
 Afzan A. Rahman sebagai Doktor Bakri
 Idzham Ismail sebagai Dahlan
 Ayra Messi sebagai Julia
 Nabil Aqil sebagai Aidil
 Khafizah Hanafie sebagai Puan Zaimah
 Zizi Hazirah sebagai Rahila 
 Sean Lee sebagai Dr Chin

Runut bunyi 
 "Bukti Cinta" - Wanie Ooi
 "Kekasih" - Aiman Sidek, Aniq Muhai & Aliff Azhari
 "Teristimewa" - Aiman Sidek

Rujukan 

Drama adaptasi novel di Malaysia
Drama Melayu 2022